**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 4. novembrī **Nr.17**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA, Kadagas pirmsskolas izglītības iestādes vadītāja IRĒNA KUZŅECOVA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 14.00.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
	1. KPII “Mežavēji”;
	2. ĀPII “Strautiņš”.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

* 1. **Kadagas pirmsskolas izglītības iestāde “Mežavēji”**

I.KUZŅECOVA informē, ka uz šā gada 2. novembrī nosūtītajiem uzaicinājumiem bērnu vecākiem saņemtas atbildes (1.1.pielikums). 2016. gadā dzimušais bērna vecāks atteicās no uzaicinājuma un 2015. gadā dzimušā bērna vecāks piekrita apmeklēt KPII “Mežavēji”. Rindā ir viens 2017. gadā dzimušais bērns.

Atklāti balsojot, ar 7 balsīm "Par" (J.Sviridenkova, Č.Batņa, N.Krasnova, I.Briede, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (4-6 gadīgie bērni) – bērnu dzimšanas datumi: no 01.01.2017. līdz 31.12.2015. – 1 vieta;**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai, kā arī informēt par uzaicinājuma anulācijas saņemšanu.**

**1.2. Ādažu pirmsskolas izglītības iestāde “Strautiņš”**

S.BREIDAKA informē par vienu brīvu vietu, jo ir saņemts 2016. gadā dzimušā bērna vecāka iesniegums par atteikšanos no vietas (Protokols Nr.16).

*Plkst. 14:05 N.RUBENS atstāj sēdi.*

Atklāti balsojot, ar 6 balsīm "Par" (J.Sviridenkova, Č.Batņa, I.Briede, N.Krasnova, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai, kā arī informēt par uzaicinājuma anulācijas saņemšanu.**

\*\*\*

Protokolam pievienots ĀPII “Strautiņš” uzņemamo bērnu saraksts, kas tika izveidots šā gada 4. novembrī (1.2. pielikums).

\*\*\*

Sēdi slēdz plkst. 14:07.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU